open-index/open-wikipedia-markdown huggingface dataset:
Colin Bell (jalkapallovalmentaja)

**Colin Bell** (s. 5. elokuuta 1961) on englantilainen jalkapallovalmentaja ja entinen puolustaja. Kesästä 2013 lähtien hän on toiminut naisten Bundesliigassa pelaavan 1. FFC Frankfurtin päävalmentajana.

## Ura pelaajana

Bell aloitti pelaajauransa Leicester Cityssä 1980, mutta ei onnistunut murtautumaan seuran pelaavaan kokoonpanoon ja lähti 1982 tekemään uraa Saksaan. Bell edusti viiden vuoden ajan pientä VfL Hammia, kunnes siirtyi 1987 FSV Mainziin. Bell edusti seuraa uransa kaksi viimeistä kautta ja pääsi pelaamaan yhden kauden myös 2. Bundesliigassa. Hän lopetti uransa Mainzin pudottua takaisin Oberligaan vuonna 1989.

## Ura valmentajana

Bell ei palannut pelaajavuosiensa jälkeen Englantiin, vaan on jatkanut uraansa Saksassa. Hän aloitti 1989 TuS Koblenzin päävalmentajana. Seura pelasi Bellin johdolla Verbandsliga Rheinlandissa nousten mestarina Amateurliga Südwestiin kauden 1993/94 päätteeksi. Uudella sarjatasolla seura sijoittui Bellin johdolla kolmanneksi ja toiseksi, kunnes hän jätti seuran 1996.

Koblenz-pestinsä jälkeen Bell toimi apuvalmentajana 1. FC Kölnissä, kunnes siirtyi huhtikuussa 1999 Dynamo Dresdenin päävalmentajaksi. Tulokset eivät kuitenkaan tyydyttäneet seurajohtoa ja Bell sai potkut jo maaliskuussa 2000. Dynamo-potkujensa jälkeen Bell toimi lyhyesti SV Waldhof Mannheimin apuvalmentajana ja VfL Hammin päävalmentajana.

Tämän jälkeen Bell toimi nelisen vuotta FSV Mainzin kakkosjoukkueen päävalmentajana sekä 2005 lyhyesti Preußen Münsterin päävalmentajana. Hän palasi 2006 TuS Koblenziin ja toimi juniorivalmentajana, kunnes nousi joulukuussa 2008 Uwe Rapolderin apuvalmentajaksi. Hän toimi tehtävässä kauden loppuun, minkä jälkeen siirtyi Koblenzin II-joukkueen valmentajaksi.

Huhtikuussa 2011 Bell allekirjoitti kolmivuotisen sopimuksen naisten Bundesliigassa pelaavan SC 07 Bad Neuenahrin kanssa.  Bell luotsasi seuran parhaimmillaan Bundesliigassa kuudenneksi. Kauden 2012/13 jälkeen hän siirtyi seitsemänkertaisen Saksan naisten mestarin 1. FFC Frankfurtin päävalmentajaksi. 

### Meriitit valmentajana

* Verbandsliga Rheinland: 1994

## Lähteet
* Colin Bell

### Viitteet
Ville Välimäki

**Ville Oskari Välimäki** (s. 14. toukokuuta 1982 Noormarkku) on suomalainen yleisurheilija, jonka päälaji on kolmiloikka. Hän edustaa Joensuun Katajaa, jota ennen hän edusti vuoteen 2005 asti Noormarkun Nopsaa. Häntä valmentaa Jussi Välimäki.

Välimäki on saavuttanut kolmiloikan SM-pronssia Jyväskylässä 2006, Lappeenrannassa 2007 ja Tampereella 2008. Sisäratojen SM-kisoissa hän on voittanut hopeaa vuosina 2004 ja 2007.

Välimäki on edustanut Suomea kahdessa Suomi–Ruotsi-maaottelussa sijoittuen vuonna 2006 kuudenneksi ja 2008 viidenneksi. Hänen ennätyksiään ovat 15,56&nbsp;m kolmiloikassa vuodelta 2007 ja 707&nbsp;cm pituushypyssä samalta vuodelta.

## Vuosittainen kehitys kolmiloikassa

w = myötätuulitulos
i = hallitulos

## Lähteet
OGB

**OGB** (Original Gros Bonhomme) (s. Vitry-sur-Seine, Val-de-Marne, Ranska) on algerialaista sukujuurta omaava ranskalainen rap-artisti.

## Ura
OGB on yksi Mafia K'1 Fry jäsenistä, joka aloitti uransa 1990-luvun puolessavälissä. Uransa alkuvaiheessa hän vieraili enimmäkseen eri artistien levyillä, kuten Different Teepin, Ideal J:n, Manu Keyn ja Karliton. Samalla hän levytti Mafia K'1 Fry -yhtyeen kanssa kaksi albumia 1990-luvulla. Viimeisin levy julkaistiin vuonna 2007 *[[Jusqu'à La Mort Réédition]]*. Vuotta aikaisemmin OGB julkaisi ensimmäisen sooloalbuminsa *[[Enfermé Dehors]]*.

## Diskografia
### Albumit
* Rap Offensif (1999, Maxi)
* Enfermé Dehors (2006)
* La Mémoire (2010)

## Lähteet
Amerikan Punainen Risti

**Amerikan Punainen Risti** () on Yhdysvaltain kansallinen yhdistys Punaisen Ristin ja Punaisen Puolikuun kansainvälisessä liikkeessä. Yhdistyksen perusti Clara Barton vuonna 1881. Amerikan Punainen Risti kuuluu Punaisen Ristin ja Punaisen Puolikuun yhdistysten kansainväliseen liittoon. Yhdistyksen päämaja sijaitsee Washington DC:ssa.

Amerikan Punaisella Ristillä on noin miljoona vapaaehtoista ja noin 30&nbsp;000 palkattua työntekijää. Vapaaehtoiset sijoittuvat noin 800:aan paikallisosastoon (). Yhdistyksen puheenjohtajana () on toiminut vuodesta 2007 Mark W. Everson.

Yhdistyksen tehtäviin kuuluvat katastrofiapu kotimaassa ja ulkomailla, ensiapukoulutus ja veripalvelutoiminta.

## Lähteet

## Aiheesta muualla
*www.redcross.org
Raymond van Barneveld

**Raymond van Barneveld** (s. 1967 Haag, Alankomaat) on hollantilainen dartsinpelaaja. Voitettuaan neljästi BDO:n maailmanmestaruuden 1998, 1999, 2003 ja 2005 hän siirtyi seuraavana vuonna PDC:hen ja on voittanut sen mestaruuden 2007. 

Hän on voittanut myös Finnish Openin vuosina 1995 ja 2004. 

Barney aloitti dartsin 17-vuotiaana.

## Lähteet

* van Barneveldin bio 
* PDC pelaajaesittely: Raymond van Barneveld
Antti Rintakoski

**Antti Ilmari Rintakoski** (s. 7. marraskuuta 1981 Huittinen) on suomalainen yleisurheilija, jonka päälaji on kolmiloikka. Hän edustaa Lauttakylän Lujaa ja häntä valmentaa Kari-Pekka Lax.

Rintakoski on saavuttanut kolmiloikan SM-pronssia Joensuussa 2002 ja Helsingissä 2003. Sisäratojen SM-kisoissa hän on voittanut kultaa vuonna 2000 ja hopeaa vuonna 2001.

Rintakoski on edustanut Suomea kolmessa (joista yksi pituushypyssä) ulkoratojen ja kahdessa sisäratojen maaottelussa vuosina 2000–2003. Hänen ennätyksiään ovat 15,98&nbsp;m kolmiloikassa vuodelta 2002, 744&nbsp;cm pituushypyssä vuodelta 2000 sekä 201&nbsp;cm korkeushypyssä vuodelta 1999.

## Vuosittainen kehitys kolmiloikassa

w = myötätuulitulos
i = hallitulos

## Lähteet
Lauri Järventaka

**Lauri Ilmari Järventaka** (vuoteen 1948 **Järvinen**; 23. helmikuuta 1916 Loviisa – 9. helmikuuta 2002) oli suomalainen virkamies, joka toimi kaupunginjohtajana Kokkolassa ja Vaasassa. Hän oli puoluetaustaltaan kokoomuslainen.

Järventaka valmistui ylioppilaaksi vuonna 1936 ruotsinkielisestä Lovisa Gymnasiumista ja alkoi seuraavana vuonna opiskella lakia Helsingin yliopistossa. Hän sai opintonsa päätökseen vuonna 1946 ja sai varatuomarin arvonimen vuonna 1949. Sotien aikana Järventaka toimi muun muassa koulutusupseerina, patterinpäällikkönä ja aliupseerikoulun johtajana. Hänet ylennettiin lopulta kapteeniksi.

Järventaka työskenteli vuodesta 1948 Vaasan apulaiskaupunginsihteerinä, mistä hän siirtyi vuonna 1951 Kokkolan kaupunginjohtajaksi. Vuonna 1953 hän aloitti Vaasan kaupunginjohtajana, jona hän toimi vuoteen 1979, jolloin jäi eläkkeelle. Hän on Vaasan historian pitkäaikaisin kaupunginjohtaja. Vaasan kauppakorkeakoulu, sittemmin Vaasan yliopisto, perustettiin hänen kaupunginjohtaja-aikanaan. Järventaka sai vuonna 1976 kaupunkineuvoksen arvonimen.

## Lähteet
Fred Haise

**Fred Wallace Haise, Jr.** (s. 14. marraskuuta 1933 Biloxi, Mississippi, Yhdysvallat) on yhdysvaltalainen insinööri ja NASA:n entinen astronautti. Hän on yksi 24 ihmisestä, jotka ovat lentäneet Kuun ympäri. Tämä tapahtui NASA:n epäonnistuneella Apollo 13 -lennolla. Tapaukseen perustuvassa elokuvassa Haisea näyttelee Bill Paxton.

Haise valmistui avaruusinsinööriksi Oklahoman yliopistosta vuonna 1959 ja jatkoi opintoja USAF Aerospace Test Pilot Schoolissa Edwards Air Force Basessa, josta hän valmistui vuonna 1964, ja Harvard Business Schoolissa, jossa suoritti PMD-tutkinnon 1972.

Hän palveli Yhdysvaltain merijalkaväessä hävittäjälentäjänä.

## Lähteet

## Aiheesta muualla
*NASAn elämäkerta 
*Spacefacts.de:n elämäkerta
Axiom (muusikko)

**Axiom** (oik. **Hicham Kochman**) (s. 19. tammikuuta 1975 Lille, Ranska) on ranskalainen rap-artisti, jolla on marokkolaiset sukujuuret.

## Ura
Axiom aloitti varsinaisesti rap-musiikin tekemisen 13-vuotiaana saatuaan myöhemmin vaikutteita Zulu Nationista. Hän esiintyi aluksi 1990-luvun puolenvälin jälkeen pienillä lavoilla ja perusti samalla ensimmäisen yhtyeensä Rebel Intellect, jonka nimi muutettiin myöhemmin Mental Kombatiksi, kun osa yhtyeen jäsenistä perustivat ensimmäisen albumijulkaisun *L’Arrêt Public* jälkeen omia yhtyeitä. Axiomin ohella yhtyeeseen jäivät hänen veljensä ja DJ Amor. Axiom ei saavuttanut enää menestystä paikkakunnallaan ja suuntasi kohti Pariisia ja Marseillea. Yhtye julkaisi vuoteen 2004 mennessä kaksi maxilevyä ja yhden albumin *[[La Légende]]*. Axiom vietti muutaman vuoden hiljaiseloa opiskelun ja töiden parissa.

Sittemmin Axiom herätti kohua palattuaan pienen tauon jälkeen lavalle joulukuussa 2005 ja esitti uuden kappaleensa ”Lettre au Président”, jossa hän kritisoi Nicolas Sarkozyta ja yleisesti korkeampaa luokkaa. Kolmen viikon sisällä Axiom sai kaksituhatta valituskirjettä ympäri maailmaa, sekä myöhemmin silloiselta Ranskan presidentiltä Jacques Chiracilta. Puolestaan joidenkin kriitikoiden mielestä Axiom on opportunisti, jonka maine urbaani hip-hop musiikin parissa ei ole johdonmukainen. Axiom ei kuitenkaan suostunut muuttamaan mieltään kappaleensa suhteen ja jatkoi kansalaisoikeuksien puolustamista konserteissa ja televisiohaastatteluissa.

Sittemmin Axiom teki levysopimuksen Universalin kanssa ja julkaisi ensimmäisen sooloalbuminsa internetissä toukokuussa 2006, joka myöhemmin julkaistiin kaupoissa lokakuussa 2006. Levyllä hän kertoo yleisesti Ranskan maahanmuuttajista ja heidän jälkeläisten elämästä. Axiom kuitenkin purki sopimuksen levy-yhtiön kanssa albumin julkaisemisen jälkeen.

## Yksityiselämä
Axiom syntyi tammikuussa 1975 Lillessä, Moulin Belfortin nukkumalähiössä marokkolaisille vanhemmille. Lähiö koostui pääosin siirtolaistyöntekijöistä.

## Diskografia
### Albumit
* *[[Axiom (nettialbumi)|Axiom]]* (2006) (nettialbumi)
* *[[Axiom (albumi)|Axiom]]* (2006)
* *[[Axiom aka Hicham]]* (2011)

## Lähteet

## Aiheesta muualla
* Virallinen sivusto  
* 
* Axiom skyrock.comissa
Jack Swigert

**John Leonard 'Jack' Swigert, Jr.** (30. elokuuta 1931 – 27. joulukuuta 1982) oli yhdysvaltalainen astronautti. Ennen NASAan liittymistään hän toimi koelentäjänä. Astronauttiuransa jälkeen hänet valittiin Yhdysvaltain kongressiin republikaanisen puolueen edustajana, mutta hän kuoli ennen virkaanastumistaan. Hän sai Presidential Medal of Freedomin vuonna 1970 yhdessä kahden muun Apollo 13 -lentäjän kanssa. Vuonna 1995 Kevin Bacon esitti Swigertiä elokuvassa *[[Apollo 13 (elokuva)|Apollo 13]]*.

Swigert kuoli 51-vuotiaana luuydinsyöpään.

## Lähteet
*NASAn elämäkerta 

### Viitteet
Eric Bristow

**Eric Bristow** (25. huhtikuuta 1957 Hackney, Lontoo – 5. huhtikuuta 2018 Liverpool), *"The Crafty Cockney"*, MBE (1989) oli englantilainen dartsinpelaaja. Hänen menestyksensä vaikutti suuresti lajin suosion kasvuun 1980-luvulla, jonka aikana hän hallitsi huippudartsia. Hän voitti viisi maailmanmestaruutta vuosina 1980–86 ja oli viidesti finaalissa häviäjänä 1982–90. Hän tuli tunnetuksi äärimmäisestä itseluottamuksestaan ja vastustajien psyykkauksestaan. Bristow alkoi kärsiä 1980-luvun loppupuolella niin sanotusta dartismista, eikä enää kyennyt entisiin suorituksiin. Hänen tukemansa Phil Taylor alkoi sen jälkeen hallita lajia.

## Saavutukset
* BDO MM: 1980, 1981, 1984, 1985, 1986. 
* Winmau World Masters: 1977, 1979, 1981, 1983, 1984
* News of the World: 1983, 1984
* World Cup Singles: 1983, 1985, 1987, 1989

## Lähteet
* The Legends of Darts; Eric Bristow 
* Do you remember when...Eric Bristow ruled darts? The Observer 6.1.2002. Viitattu 11.4.2010.

### Viitteet

## Kirjallisuutta
*
Äijäkari

**Äijäkari** on Turussa Ruissalon pohjoispuolella sijaitseva pieni, 0,3 hehtaarin kokoinen kallioinen lintuluoto, joka on rauhoitettu luonnonsuojelualueeksi. Saari on puuton yhtä pihlajaa lukuun ottamatta. Sen pohjoispää on avokalliota ja matalampi eteläosa osittain kasvillisuuden peittämää. Saaren länsireunaa reunustaa pieni ruovikko. Pansion laivaväylä tekee jyrkän mutkan Äijäkarin kohdalla.

Lintudirektiivin I liitteen lajeista Äijäkarin alueella pesii valkoposkihanhi ja kalatiira. Muita saaressa pesiviä lajeja ovat kanadanhanhi, kyhmyjoutsen, sinisorsa, tukkasotka, haahka, rantasipi, harmaalokki ja vuosittain saaressa pesivä meriharakka. Vuonna 2001 Äijäkarilla pesi Turun 150 harmaalokkiparista 50. Vuonna 2012 todettiin ensimmäinen merimetson pesintä Äijäkarilla. Vuonna 2017 pesiä oli yli 1200.

Äijäkari kuuluu Ruissalon lintuluodot -kokonaisuuteen, jonka muodostavat kuusi erillistä luotoa tai karien ryhmää. Lintuluodot kuuluvat Natura 2000 -verkostoon sekä luontodirektiivin että lintudirektiivin mukaisina kohteina.

## Lähteet
Luettelo suomalaisten muusikoiden taiteilijanimistä – M

## M
* M. Helminen (Markku Juhani Valtonen) 
* M. Idiman (Jari Pauli Kalevi Semi) 
* M. Maccartnee (Veikko Karttunen) 
* M. Turma (Reino W. Palmroth)  
* M. Vilperi (Veikko Karttunen)  
* Maarit (Maarit Hurmerinta) 
* Macce Taanila (Markku Taanila)  
* Magnum (Sami Wolking)
* Maija Baric (Anita Maija-Liisa Baric) 
* Maire Tammenlaakso (Maire Pohjanheimo)  
* Mamba Koskinen (Arto Koskinen) 
* Mana (oikea nimi ei tiedossa)
* Manna Korpi (Veikko Juntunen) 
* Manu Ainasoja (Teuvo Ainasoja) 
* Manu Teittinen (Mauno Teittinen)  
* Manuel De L'achteur (Jari Semi) 
* Marco Hietala (Marko Tapani Hietala) 
* Marcus Eje (Einar Englund) 
* Maria Dolores (Maria Hänninen) 
* Maria Lessig (Marja Lajamo) 
* Marie Holvi (Vilho Jylhä) 
* Mariska (Anna Maria Rahikainen)
* Marin Lautaru (Marin Lauter) 
* Marita Antsola (Marita Kaija Tellervo Jama) 
* Marja-Riitta Väkevä (Marja-Riitta Kuusi) 
* Marketta Joutsi (Marketta Alajoutsijärvi) 
* Markku Aro (Markku Tuomas Puputti) 
* Markku DeFrost (Juha Hirvonen)
* Marko Olavi Haronen (Marko Olavi Härönen) 
* Marko Timonen (Marko Heikki Timonen-Heinilä) 
* Markko Keränen (Erkki Antero Mäkinen) 
* Markus Allan (Allan Isberg) 
* Martta Backman (Martta Edit Maria Kontula) 
* Martti (Martta Edit Maria Kontula) 
* Martti Ounamo (Toivo Kärki) 
* Martti Servo (Juhani Kokko)
* Masi Luoma (Martti Kalevi Luoma) 
* Matias Arne (Aarne Salonen)
* Matias Time (Heikki Johannes Hakola) 
* Matias Vilperi (Veikko Matias "Moko" Karttunen)
* Mato Valtonen (Markku Valtonen) 
* Matthau Mikojan (Matti Mikkonen)
* Matti Esko (Matti Eskonniemi) 
* Matti Lehto (Olavi Virta) 
* Matti Metsä (Toivo Kärki) 
* Mauno Lehto (Ilkka Jussi Vainio) 
* Mauri Mannakorpi (Rauli Somerjoki) 
* Max (Jukka Kuoppamäki) 
* Maxim Yomma (Timo Tapio Kosonen)
* Merica (Meri Holopainen)
* Merikarhu Andersson (Unto Satoranta) 
* Michael "Mike" Monroe (Matti Fagerholm) 
* Micky (Mika Kauppinen) 
* Migé Amour (Mikko Henrik Julius Paananen) 
* Miisa Linden (Mirja-Liisa Linden) 
* Mikki Kauste (Mika-Antti Kauste) 
* Mikael Alanäykki (Esko Alanen) 
* Mikael Andre (Paul Johansson) 
* Mike Koskinen (Heikki Juhani Koskinen) 
* Mikko von Hertzen (Magnus Mikael von Hertzen) 
* Mikko Lennon (Mikko Markus Leinonen) 
* Miku December (Mikael Karlsson) 
* Mirja Lähde (Juha Vainio) 
* Misty Fingez (Miika Salminen)
* Modeno-Piatti (Jukka Kuoppamäki) 
* Moko Karttunen (Veikko Matias Karttunen) 
* Mongo Aaltonen (Tapio Aaltonen) 
* Mono Junk (Kimmo Rapatti) 
* Moog Konttinen (Mauri Ilmari Konttinen) 
* Mosse Enqvist (Mårten Enqvist) 
* Mosse Groundstroem (Måns Groundstroem) 
* Mosse Vikstedt (Johan Vikstedt) 
* Mr. Lordi (Tomi Putaansuu)
* Mr Sif Taf (Tarmo Frulander)  
* Mr. Francois (Francois de Godzinsky) 


## Lähteet
Arno Granroth

**Arno Granroth** (4. maaliskuuta 1909 Dresden – 28. heinäkuuta 1989 Helsinki) oli suomalainen viulisti.

Granroth oli ranskalaisen viulukoulun merkittävä suomalainen edustaja. Hän opiskeli Pariisissa Lucien Capetin, Léon Nauwinckin ja Jacques Thibaudin oppilaana. Hän oli Radion sinfoniaorkesterissa ensiviulistina 1938–1947, ja Sibelius-akatemian opettaja vuodesta 1946, lehtorin virassa vuodesta 1950. Vuodesta 1967 lähtien hän toimi Sibelius-Akatemian viulunsoiton professorina. Granrothin oppilaina ovat olleet monet tulevat huippuviulistit, kuten Tuomas Haapanen, Leena Siukonen, Pekka Kari, Paavo Pohjola, Heikki Hämäläinen, Hannele Segerstam, Erkki Kantola, Seija Salmiala ja Simo Rautasuo.

Granrothin veli oli Radio-orkesterin ja Sibelius-kvartetin sellisti Artto Granroth (1914–1987), ja hänen puolisonsa oli konserttipianisti ja pianonsoiton opettaja Kerttu Regina Veronica Bernhard (1902–1944).

## Lähteet
*Annemarie Åström: Professor Tuomas Haapanen: the Grand Promoter of Violin Education in Finland. (Sibelius Academy) 
*Arno Granroth (klassinen.fi) 

### Viitteet
Luettelo suomalaisten muusikoiden taiteilijanimistä – P

## P
* PA (Veikko Salmi) 
* P. A. Koho (Ari Pekka Korhonen) 
* Paavo Vilperi (Pekka Kaasalainen)
* Papu Haro (Helena Haro) 
* Pasi Kuikka (Jukka Kuoppamäki) 
* Pasi Penttilä (Veikko Salmi) 
* Paul Ilmen (Olavi Virta) 
* Paul Niska (Paul Mikael Johansson) 
* Pauli Valtimo (Jaakko Malja)  
* Pauli Wiljami (Pauli Viljanen)  
* Pave Maijanen (Pekka Juhani Maijanen) 
* Pedro de Punta (Toivo Kärki) 
* Pedro Hietanen (Heikki Kalevi Hietanen) 
* Pekka Attinen (Pekka Akimov) 
* Pekka Gröhn (Timo-Pekka Gröhn) 
* Pekka Harto (Pekka Hartonen) 
* Pekka Saarto (Sauvo Niilo Pellervo Puhtila) 
* Pelle Miljoona (Petri Samuli Tiili) 
* Penni Airas (Elise Marianne Airas) 
* Pepe Ahlqvist (Pertti Kalevi Ahlqvist) 
* Pepe Laaksonen (Pertti Laaksonen) 
* Pepe Willberg (Pertti Toivo Uolevi Willberg) 
* Pepi Holopainen (Pertti Juhani Holopainen) 
* Pertti Wesa (Kaarlo Valkama)  
* Perttu Kari (Tapani Perttu) 
* Pete Europa (Petri Hakkarainen) 
* Pete Hoven (Petri Koivisto) 
* Pete Lehtelä (Petri Johannes Lehtelä) 
* Pete "Räkä" Malmi (Mika-Petteri Malmi) 
* Peter Factor (Jarkko Tuohimaa) 
* Peter James Goodman (Petteri Veli Hyvärinen) 
* Peter West (Kai Hyttinen) 
* Peter Wood (Pertti Metsärinne)  
* Pertti Vesa (Kaarlo Valkama) 
* Petri Nygård (Petri Laurila) 
* Petteri Eeva (Esko Petteri Eeva) 
* Pia Salava (Jukka Kuoppamäki) 
* Piotr Behemot (Peter Anders Lång) 
* Pitkä Kari Lehtinen (Kari Sakari Lehtinen) 
* Pitkä Lehtinen (Kari Sakari Lehtinen) 
* P. L. Saarinen (Sauvo Niilo Pellervo Puhtila) 
* Poku Tarkkonen (Arto Kalervo Tarkkonen)  
* Pop Korni (Jukka Viro) 
* Pupu Lihavisto (Samuli Kerola o.s. Miettunen) 
* Putte Lampinen (Pauli J. Lampinen) 
* Pyry Antti Lunden (Reiman Raul Tapio) 
* Pytty (Peik Stenberg) 
* Pärre Förars (Per-Erik Förars) 


## Lähteet
She’s Out of My Life

**She’s Out of My Life** on yhdysvaltalaisen laulajan Michael Jacksonin neljäs vuoden 1979 albumilta Off the Wall julkaistu single.

## Kappaleet
* **Brittiversio:**
# ”She’s Out of My Life” – 3:38 
# ”Push Me Away” (mukana The Jackson 5)

* **Yhdysvaltalaisversio:**
# ”She”s Out of My Life” – 3:38 
# ”Get on the Floor” – 4:57
Luettelo suomalaisten muusikoiden taiteilijanimistä – O

## O
* O. Baldies (Olavi Luttio)
* O. Carlson (Kim Borg)
* O. Ilgin (Onni Gideon Tervonen)
* O. Lavin (Helsky Olavi)
* O. Quickhand (Olli Ojala)
* O. J. Kivi (Olli Juhani Kivistö)
* Ola Allan (Valto Veikko Tynnilä)
* Ola Elo (Esa Kari Simonen)
* Olav Holgersson (Olav Åkerberg)
* Olavi Casari (Olavi Kasari)
* Olavi Kari (Hannu Olavi Karlsson)
* Olavi Kivikoski (Vilho Kohvakka)
* Olavi Kolkka (Olavi Markkula)
* Olavi Kontio (Erkki Melakoski)
* Olavi Koskinen (Erkki Olavi Koskinen)
* Oscar Knucklebone (Oskari Martimo)
* Olavi Valo (Veikko Lavi)
* Olavi Vilperi (Ari Sjöblom)
* Olga Tirkkonen (Oili Mäki) 
* Olli Arto (Arvo Ukkola)
* Olli Heino / Heinonen (Veikko Olavi Heinonen)
* Olli Häme (Olli Hämäläinen)
* Olof Bodyguard (Olli Matti Vartiainen)
* Onni Arjenvara (Aarni Pauli Juhani Varjonen)
* Onni Gideon (Onni Gideon Tervonen)
* Orvokki Itä, sanoittajana (Reino Helismaa)
* Orvokki Itä, säveltäjänä (Toivo Kärki)
* Oskari Joki (Olavi Virta)
* Ossi Huima (Manu Ojanen)
* Ovan Erwin (Olavi Virta - Erkki Rahkola)
* OX (Samer el Nahhal)


## Lähteet
Luettelo suomalaisten muusikoiden taiteilijanimistä – U

## U
* U. Kajanus (Ulla Kajanus) 
* U. Kalanti (Usko Kemppi) 
* U. Talka (Usko Kemppi) 
* Ufo (Ufo Mustonen) 
* Ulf-Erik  (Ulf-Eric Qvickström)  
* Ulla (Tellervo Paasiluoto) 
* Ulla Lappalainen (Ulla Lappalainen-Vastamäki) 
* Ulla ja Tiina  (Ulla Margareta Rif) ja (Märta Christina Rif) 
* Uniikki (Dan Tolppanen) 
* Upe (Urpo Jokinen) 
* Urpo (Urpo Tapani Sorvali) 
* Urpo Kari (Urpo Jokinen) 
* Usko Hurmerinta (Usko Kemppi) 
* Usko Tanko (Esko Hartikainen) 
* Utopia (Seppo Paakkunainen) 



## Lähteet



## Lähteet
Luettelo suomalaisten muusikoiden taiteilijanimistä – V

## V
* V. Arti (Kaarlo Väinö Valve) 
* V. Esine (Rauli Somerjoki) 
* V. Hehtolitra (Reijo Lehtovirta) 
* V. Kivirinta (Ville Aukusti Laurila) 
* V. Vekkuli (Antero Alpola) 
* Valdemar (Martti Piha) 
* Vale Tynys (Valto Veikko Tynnilä)  
* Valentin (Ensio Rislakki) 
* Valentin (Marko Virkkula) 
* Valki (Valma Kivitie) 
* Vanha-Vaari (Kauko Käyhkö) 
* Varastomies (Ilkka Jussi Vainio)  
* Vasara (Toivo Kärki) 
* VeePee Lehto (Veli-Pekka Juhani Lehto) 
* Veikko Takala (Einari Kurt Marvia)  
* Veikko Vallas (Sauvo Niilo Pellervo Puhtila) 
* Veikko Virmajoki (Arvo Kalliola) 
* Veikko Ukonniemi (Rafael Ylkänen) 
* Veli Lehto  (Lehtinen Viljo Leopold) 
* V-P Lehto (Veli-Pekka Juhani Lehto) 
* Veka Järviö (Veikko Järviö)  
* Vekara (Veikko Nisukangas)  
* Veli Veijo (Vilho Viikari) 
* Veli-Juhani (Bror Hugo Wiik) 
* Vellamo (Jan Vellamo)  
* Veltto Virtanen (Pertti Virtanen) 
* Vera (Heidi Susanna Puurula, ent. Vahakallio)  
* Vesa Lehti (Toivo Kärki) 
* Vesa Vain (Vesa Puukkoniemi) 
* Vexi Salmi (Veikko Salmi) 
* Vicky Rosti (Virve Hannele Rosti) 
* Victor Kalborek (Erik Kristian Mantere) 
* Vieno Hymy (Timo Sakari Jokinen) 
* Vieno Vainaa (Raul Tapio Reiman) 
* Vigues De Laborrek (Erik Kristian Mantere) 
* Viima (Sten Ducander)  
* Viktor Hurmio (Roland Viktor Rantschukoff)  
* Vili Vilperi (Harry Vuorinen)
* Viljo Kyttälä (Mauri Antero Numminen)  
* Ville (Vilho Koljonen)  
* Vilski (Vili Räikkä) 
* Vinnie Lane (Veijo Uolevi Mäki) 
* Vinski Matias Kutvonen (Juhani Yrjö Lahti) 
* Viola Talvi (Viola Nikkanen) 
* Vilho Kari (Aimo Vilho Andersson) 
* Virve (Virve Nortia)  
* Vivian Bardot (Lasse Aaltonen) 
* Vivian Sin'amor (Risto Solopuro) 
* Voude (Ari Vuotilainen) 
* Vuokko (Kerttu Mustonen) 
* VVV (Marko Antero Viitasaari)  (ks. Maj Karma)



## Lähteet
Luettelo suomalaisten muusikoiden taiteilijanimistä – R

## R
* Raappana (Janne Pöyhönen) 
* Raimo Kariniemi (Martti Aarre Jalmari Kainulainen) 
* Rainer Kisko (Reino Helismaa) 
* Rainer Könsikäs (Tarmo Tapani Raatikainen)  
* Rani Aranto (Maire Pohjanheimo) 
* Rauli Badding Somerjoki (Rauli Somerjoki) 
* Rauni Autio (Rauni Westerholm) 
* Rauni Kouta (Reino Helismaa) 
* Ray Little (Reino Bäckman) 
* Raya Alenius (Raija Alenius) 
* Raya Avellan (Raija Alenius) 
* Reijo Kurki (Jukka Kuoppamäki) 
* Reijo Viita (Reijo Viitanen) 
* Reino Hirviseppä (Reino Palmroth) 
* Reino Terho (Einari Kurt Marvia)  
* Reino Vilperi (Aarni Pauli Juhani Varjonen) 
* Remu Aaltonen (Henry Olavi Aaltonen) 
* Renne Angelvuo (Raine Sulo Henrik Angelvuo) 
* Repe Helismaa (Reino Helismaa) 
* Repe Kupiainen (Raimo Kupiainen) 
* Rete Lowan (Reijo Oinonen) 
* Riitta Lehtonen (Ria Hannele Niittynen) 
* Rike Jokela (Risto Jokela)  
* Risto Havunen (Veikko Huuskonen) 
* Ritva Kotiranta (Ritva Kotiranta-Längfors) 
* Robin (iskelmälaulaja, Esa Kari Simonen) 
* Robinson-Lee (Jukka Kuoppamäki) 
* Ron Friendly (Roger Lewis Freundlich) 
* Ronnie Dalhberg (Arto af Hällström) 
* Roope Esko (Robert von Essen) 
* Roope Lantti (Juha Heikki Haapalainen) 
* Roope Vastamäki (Markku Isomäki)  
* Rudolf Holtz (Paul Fagerlund; myös Irwin Goodman) 
* Rudolf van Pornoff (Veikko Salmi) 


## Lähteet
Luettelo suomalaisten muusikoiden taiteilijanimistä – N

## N
* Nacke Johansson (oik. Paul Mikael Johansson) 
* Nappi (Juha Erik Nabb)
* Nappi Ikonen (Tapani Ikonen) 
* Niilo Pollari (Heikki Annala) 
* Niklas Varisto (Ralf Niklas Varisto) 
* Nipa Sir Tasanen (Tapani Rissanen)  
* Nisse Lehmus (Nisse Lindqvist) 



## Lähteet
Luettelo suomalaisten muusikoiden taiteilijanimistä – Y

## Y

* Y Jora (Yrjö Gunaropulos) 
* Yari (Jari Knuutinen) 
* Ykä Babitzin (Georgij Babitzin) 
* Yona (Johanna Louhivuori) 
* Yrjö Veijola (Yrjö Hugo Karl Weilin) 
* Yrjö Väsäri (Göran Ödner) 



## Lähteet
Luettelo suomalaisten muusikoiden taiteilijanimistä – S

## S
* S. V. Linden  (Veikko Viirtomaa) 
* S. Helminen (Sakari Järvenpää) 
* S. Ylämaa (Veikko Antero Samuli) 
* S. Takkinen (Pauli Aatos Hanhiniemi)  
* Sailo Lari (Markku Ilari Salonen) 
* Sakari Kukkonen (Veli-Sakari Kukkonen)  
* Sakari Wirta (Henry Haapalainen)  
* Sakke Andersson (Sakari Hannu Andersson) 
* Sakke Järvenpää (Sakari Järvenpää) 
* Salamanteri (Juhani Pohjanmies) 
* Sally Flesh (Ari Hirvonen) 
* Sam Eagle (Sami Jukka Piiparinen) 
* Sam Kaindof (Kari Auvinen) 
* Sam Yaffa (Sami Takamäki) 
* Sami Kukka (Esa Santonen)  
* Sam Linden (Karl Robert Samuel Linden) 
* Sammy Babitzin / Babitsin (Aleksandr Babitzin) 
* Sammy Black (Sami Saarela) 
* Satu Jormas (Vilho Jylhä) 
* Satu Waltari (Satu Elstelä) 
* Sepi Kumpulainen (Seppo Kumpulainen) 
* Signmark (Marko Vuoriheimo) 
* Siiri Albrecht (Aino Veijola) 
* Sika Helander (Kari Juhani Salmi) 
* Simeoni Viikate (Simo Kairistola) 
* Simo Ralli (Kari Komsi) 
* Sipi Castrén (Ilkka Vainio) 
* Sir Christus (Jukka Mikkonen) 
* Sirkka-Liisa Krapinoja (Sirkka-Liisa Sass) 
* Sirkka-Liisa Krapinoja-Sass (Sirkka-Liisa Sass) 
* Sirkka Laine (Sirkka Valkola-Laine) 
* Skele (Niklas Varisto)  ks. Egotrippi
* Sointu Karikas (Harry Bergström) 
* Sole Kallioniemi-Garam (Soile Kallioniemi-Haukilahti) 
* Solja Tuuli (Sauvo Niilo Pellervo Puhtila) 
* Sonny Heinilä (Kari Juhani Heinilä) 
* Sotta (Pasi Hiihtola) 
* Splendid (Pekka Laine) 
* Steen Christensen (Seppo Lampela) 
* Steen1 (Seppo Lampela) 
* Sulo Sala (Antti Koskinen) 
* Sulo Sointu (Toivo Kärki) 
* Susanna Savela (Kalervo Osmo Väinö Halonen) 
* Susi-Kalle Andersson (Heimo Holopainen)


## Lähteet
Orianthi

**Orianthi Panagaris** (s. 22. tammikuuta 1985), jota kutsutaan yleisesti nimellä **Orianthi**, on australialainen laulaja-lauluntekijä ja kitaristi. Hänen oli tarkoitus toimia kitaristina Michael Jacksonin paluukonserttisarjassa This Is It vuosina 2009–2010, mutta konsertit peruttiin Jacksonin kuoltua. Orianthin debyyttisingle ”According to You” oli parhaimmillaan Australiassa kahdeksannella sijalla ja Yhdysvalloissa sijalla 17. Vuodet 2011-2014 hän toimi kitaristina Alice Cooperin yhtyeessä.

Vuonna 2014 Orianthi liittyi kitaristiksi Richie Samboran soolokiertueelle. Kaksikko kiersi vuonna 2016 Australiassa, Etelä-Amerikassa ja Englannissa nimellä RSO. Syyskuussa 2017 ilmestyi heidän ensimmäinen EP:nsä, viiden laulun *Rise**.*

## Diskografia
### Albumit
* 
* 
* Fire (2011)
* Heaven in This Hell (2013)
* O (2020)
* Rock Candy (2022)

### Singlet
* *According to You* (2009)
* *Shut Up and Kiss Me* (2010)
* *Courage* (2010)
* *Heaven In This Hell* (2013)
* *Better with You* (2014)
* *Sinners Hymn* (2020)
* *Impulsive* (2020)
* *Sorry* (2020)
* *Light It Up* (2022)

## Lähteet

## Aiheesta muualla

*Orianthin kotisivut
*Orianthi MySpacessa
*RSO:n kotisivu
Ivan Kaljajev

**Ivan Platonovitš Kaljajev** (, 6. heinäkuuta (J: 24. kesäkuuta) 1877 Varsova – 23. toukokuuta (J: 10. toukokuuta) 1905 Pähkinälinna) oli venäläinen vallankumouksellinen ja terroristi.

Ivan Kaljajev syntyi poliisin ja köyhtyneen puolalaisen aatelisperheen tyttären perheeseen. Vuosina 1897–1898 hän opiskeli Moskovan yliopiston historiallis-kielitieteellisessä tiedekunnassa. Vuonna 1898 hän siirtyi Pietarin yliopiston oikeustieteelliseen tiedekuntaan. Pietarissa Kaljajev liittyi Taisteluliitto työväenluokan vapauttamiseksi -järjestöön. Vuonna 1899 hänet pidätettiin opiskelijalevottomuuksiin osallistumisen takia ja karkotettiin kahdeksi vuodeksi Jekaterinoslaviin, jossa hän liittyi sosiaalidemokraattien paikallisjärjestöön. Vuonna 1902 hän yritti turhaan päästä takaisiin Pietarin yliopistoon. Samana vuonna Saksan poliisi pidätti Kaljajevin ja luovutti hänet Venäjän viranomaisille, jotka karkottivat hänet Jaroslavliin. Syksyllä 1903 Kaljaev matkusti ulkomaille, missä hän liittyi sosialistivallankumouksellisten taistelujärjestöön. Vuonna 1904 hän osallistui sisäministeri Vjatšeslav von Plehwen murhayritykseen Pietarissa. Helmikuussa 1905 hän tappoi pommilla Moskovan kenraalikuvernöörin suuriruhtinas Sergei Aleksandrovitšin. Kaljajev tuomittiin kuolemaan ja hirtettiin Pähkinälinnan linnoituksessa. Vankilassa hän kirjoitti runoja, jotka julkaistiin kuoleman jälkeen.

Veikko Kerttula ohjasi vuonna 1969 suuriruhtinas Sergei Aleksandrovitšin salamurhaa käsittelevän televisioelokuvan *[[Oikeamieliset]]*. Elokuva perustuu Albert Camusin samannimiseen näytelmään vuodelta 1950. Elokuvassa Ivan Kaljajevia näyttelee Esko Salminen.

## Lähteet

## Aiheesta muualla
Bjarne Commondt

**Bjarne Frithiof Commondt** (aik. *Kommonen*, 9. joulukuuta 1911 Helsinki – 2. helmikuuta 1985 Turku) oli suomalainen näyttelijä, ohjaaja ja teatterinjohtaja. Commondt opiskeli vuosina 1927–1930 Helsingin konservatoriossa ja vuosina 1932–1934 Svenska Teaternin näyttelijäkoulussa. Hän toimi aluksi näyttelijänä ja järjestelijänä muun muassa Åbo Svenska Teater ja Wasa Teater -teattereissa. Vuonna 1943 hän perusti Aunuksen rintamalla toimineen *[[Frontteatern]]*-teatterin. Sodan jälkeen hän johti kiertävää *Landsteatern*-teatteria, joka tuotti pienimuotoisia näytelmiä ja operetteja monilla suomenruotsalaisilla paikkakunnilla vuoteen 1963 saakka. Sen jälkeen Commondt oli lyhyen aikaa Kuusankosken teatterin johtajana, jonka jälkeen hän siirtyi vuonna 1965 Turkuun. Turussa hän oli ohjaaja-näyttelijänä ensin Turun kaupunginteatterissa ja sen jälkeen Åbo Svenska Teaternissa. Hän ohjasi joitakin näytelmiä myös Naantalin teatterille. Commondtin ainoa merkittävä elokuvarooli oli Matti Kassilan elokuvassa Päämaja (1970).

Commondt palkittiin Pro Finlandia -mitalilla vuonna 1960.

Commondtin toinen puoliso oli Margaretha Fock, joka oli myös Landsteaternin kantavia näyttelijöitä.Ensimmäinen puoliso oli Doris Essen. 

## Lähteet
* 
* 

### Viitteet
Juan Tizol

**Juan Tizol** (20. tammikuuta 1900 – 23. huhtikuuta 1984) oli puertoricolainen jazzpasunisti. Hänet tunnetaan erityisesti Duke Ellingtonin orkesterin vakiojäsenenä ja jazzstandardien ”Perdido” ja ”Caravan” säveltäjänä. Muita Tizolin säveltämiä kappaleita ovat ”Bakiff”, ”Pyramid”, ”Conga Brava”, ”Sphinx” ja ”Keb-Lah”.

## Elämä

Tizol syntyi San Juanissa, Puerto Ricossa, ja muutti Yhdysvaltoihin vuonna 1920. Hän soitti eri yhtyeissä Washingtonissa ja vuonna 1929 liittyi Duke Ellingtonin orkesteriin. Hän soitti harvoin sooloja, mutta osoittautui tärkeäksi osaksi yhtyeen kokoonpanoa. Tizol osasi soittaa sekä veto- että venttiilipasuunaa, mutta toisin kuin useimmat jazzpasunistit, hän piti enemmän venttiilipasuunasta. Häntä pidetäänkin jazzin ensimmäisenä tärkeänä venttiilipasunistina. Ellington käytti Tizolin soittotaitoa instrumentilla hyväkseen kirjoittaessaan sovituksia orkesterille. Tizol pystyi venttiilipasuunallaan liikkumaan nopeammin pitemmän sävelalueen yli kuin mitä vetopasuunalla oli mahdollista.

Tizol jätti Ellingtonin yhtyeen kaksi kertaa liittyäkseen Los Angelesissa toimivaan Harry Jamesin orkesteriin. Ensin hän liittyi Jamesin kokoonpanoon vuonna 1944 ja pysyi siellä vuoteen 1951 asti, jolloin palasi Ellingtonin leipiin. Kaksi vuotta myöhemmin hän palasi taas Jamesin yhtyeeseen ja soitti siellä vuoteen 1960 asti. Vuonna 1960 hän soitti vielä vähän aikaa Ellingtonin kanssa ennen vetäytymistään musiikkielämästä.

## Lähteet
Luettelo suomalaisten muusikoiden taiteilijanimistä – Z

## Z
* Zachary Hietala (Sakari Harri Pekka Hietala) 
* Zape Leppänen (Urpo Leppänen) 
*Zarkus Poussa ( Jukka Markus Poussa)
* Zühlke (Catharina Zühlke)


## Lähteet
Luettelo suomalaisten muusikoiden taiteilijanimistä – W

## W

* W. Stone (Toivo Kärki) 
* Waldo (Marko Reijonen) 
* Walter Rae (Valto Veikko Tynnilä) 
* Warras (Usko Kemppi) 
* Welkku (Veli-Matti Nurminen) 
* Wille Wilenius  (Michael Wilenius) 
* William Korwenkoski (Arto Juhani Rinne William)
* William White (Antti Yrjö Hammarberg) 
* Willy Devone (Hannu Olavi Simola) 
* Wiola Talvikki (Viola Nikkanen) 
* Witikainen (Erkki Vitikainen) 
* Woude (Ari Tapio Voutilainen) 


## Lähteet
Włodzimierz Potasiński

**Włodzimierz Potasiński** (31. heinäkuuta 1956 Czeladź, Puola – 10. huhtikuuta 2010 Smolensk, Venäjä) oli puolalainen sotilashenkilö ja Puolan erikoisjoukkojen komentaja. Hän oli sotilasarvoltaan kenraalimajuri.

Potasiński kuoli 10. huhtikuuta 2010 lento-onnettomuudessa matkalla toisen maailmansodan aikana tapahtuneen Katynin joukkomurhan 70-vuotismuistojuhlaan. Onnettomuudessa kuoli myös Puolan presidentti Lech Kaczyński sekä lukuisia muita maan johtohenkilöitä.
Kongontöpökerttunen

**Kongontöpökerttunen** (*Hemitesia neumanni*) on keskiafrikkalainen varpuslintu. Sen elinympäristö käsittää Kongon demokraattisen tasavallan itäosan, Lounais-Ugandan, Länsi-Ruandan ja Länsi-Burundin. Walter Rothschild kuvaili lajin holotyypin Tanganjikajärven länsipuolelta kahden kilometrin korkeudelta Kongon demokraattisesta tasavallasta 1908.

## Lähteet
Cheater

**Cheater** on Michael Jacksonin single, joka lohkastiin promo-tarkoitukseen The Ultimate Collection -kokoelmaboxilta vuonna 2004. Kappaleesta on myös musiikkivideo, joka koostuu pätkistä, jotka on otettu Jacksonin vuoden 1992 Dangerous World Tour -kiertueen Bukarestin konsertista.

## Kappalelista
**CD Promo**
# Cheater (Radio Edit) – 3:58

**12" Promo**
# Cheater (Demo) – 5:09
# One More Chance (R. Kelly Remix) – 3:50
Keltapittakerttunen

**Keltapittakerttunen** (*Cettia castaneocoronata*), myös *Oligura castaneocoronata* tai *Tesia castaneocoronata*, on aasialainen varpuslintu. Sen elinympäristö käsittää Himalajan alueen Nepalissa ja Intian pohjoisosassa, ja sieltä itään Myanmariin, Thaimaahan, Indokiinaan ja Etelä-Kiinaan. Edward Burton kuvaili lajin holotyypin Nepalista 1836.

## Lähteet
Perdido

”**Perdido**” on Juan Tizolin säveltämä jazzstandardi. Sen nauhoitti ensimmäisen kerran Duke Ellingtonin orkesteri joulukuussa 1941.

Kappale oli aluksi instrumentaali, mutta vuonna 1943 Ervin Drake ja H. J. Lengsfelder kirjoittivat siihen sanat. Laulua ovat esittäneet muun muassa Sarah Vaughan ja Dinah Washington. Ella Fitzgerald lauloi sen Duke Ellingtonin orkesterin säestämänä levyllään *Ella Fitzgerald Sings the Duke Ellington Songbook*. Charlie Parker, Dizzy Gillespie, Bud Powell, Max Roach ja Charles Mingus levyttivät kappaleesta bebop-version vuoden 1953 livealbumilleen *[[Jazz at Massey Hall]]*.

”Perdido” on espanjaa ja tarkoittaa ”eksyksissä”. Kappaleen nimi viittaa Florida Keys -saariryhmässä sijaitsevaan Perdidon kaupunkiin.

## Lähteet
I Got Rhythm

”**I Got Rhythm**” on kappale vuoden 1930 Broadway-musikaalista *Girl Crazy*. Sen sävelsi George Gershwin ja sanoitti Ira Gershwin. Kappaleen esitti musikaalissa ensikertalainen Ethel Merman, jonka esitys jätti lehdistöarvosteluissa naispääosan esittäjä Ginger Rogersin varjoonsa. Alkuperäisen musikaalin taustaorkesteria johti Red Nichols ja siinä soittivat muun muassa Benny Goodman, Glenn Miller, Jack Teagarden, Jimmy Dorsey ja Gene Krupa. Nicholsin yhtye teki myös kappaleesta ensimmäisen nauhoituksen vuonna 1930 laulaja Dick Robertsonin kanssa, nousten singlelistalla viidenneksi.

George Gershwin oli alun perin kirjoittanut kappaleen soitettavaksi hitaalla tempolla, mutta sitä nopeutettiin musikaaliin paremmin sopivaksi. Säveltäjä itse piti sitä suosikkina omista kappaleistaan. Gershwin viimeiselle konserttikiertueelleen vuonna 1934 kirjoittama ”Variations on I Got Rhythm” perustui ”I Got Rhythmin” melodian variointiin pianolla ja orkesterilla.

Kappaleesta on nauhoitettu yli 600 jazzsovitusta, ja se lukeutuu suosituimpien jazzstandardien joukkoon. Benny Goodmanin kvartetti soitti kappaleen vuoden 1938 Carnegie Hallin konsertissaan. Art Tatum levytti pianotrioversion vuonna 1942. Esquire All Stars -niminen yhtye, jossa soittivat Red Norvo, Art Tatum, Jack Teagarden, Barney Bigard ja Louis Armstrong, esitti sen New Yorkin Metropolitan-oopperatalossa vuonna 1944. The Happenings levytti vuonna 1967 rockversion, jota myytiin yli miljoona kappaletta.

Kappaleen sointukulku tunnetaan jazzpiireissä ”Rhythm-kiertona” (engl. ”Rhythm changes”) ja sitä on käytetty lukuisien myöhempien sävellysten pohjana. Se on blueskaavan jälkeen useimmin käytetty sointukulku jazzmusiikissa. Charlie Parker käytti kiertoa muun muassa kappaleissaan ”Dexterity”, ”Anthropology” ja ”Moose the Mooch”, ja muita Rhythm-käännöksiin perustuvia kappaleita ovat Benny Goodmanin ”Don't Be That Way”, Thelonious Monkin ”Rhythm-A-Ning”, Dizzy Gillespien ”Salt Peanuts” ja *[[Kiviset ja Soraset]]* -sarjan tunnusmusiikki.

## Lähteet
Börje Rajalin

**Börje Bernhard Rajalin** (s. 11. helmikuuta 1933 Helsinki) on suomalainen taidekäsityöläinen. Hänet tunnetaan parhaiten hopeaseppänä, joka on työskennellyt muun muassa Kalevala Koru Oy:lle.

Alkuperäiseltä ammatiltaan Rajalin on hopeaseppä. Hänen suunnittelemansa hopeakorut ovat muodoiltaan yksinkertaisia, ja niissä käytetään koristeena usein kiviä ja ornamentteja. Rajalinin luoman korumalliston on arvioitu lisänneen tuntuvasti hopeakorujen suosiota Suomessa. Vuonna 1958 Rajalin sai kansainvälistä mainetta osallistumalla menestyksekkäästi korumuotoilun avantgarde-näyttelyyn yhdessä Elis Kaupin ja Eero Rislakin kanssa. Rajalinista tuli Kalevala Korun pääsuunnittelija vuonna 1956 ja hän toimi pitkään yhtiön taiteellisena johtajana.

Rajalin on toiminut myös teollisena muotoilijana ja näyttelyarkkitehtina. Rajalin oli Taideteollisen oppilaitoksen yliopettaja vuosina 1962–1972 ja sen metallitaiteen osaston johtaja vuosina 1969–1972. Hänellä oli vahvat yhteydet teollisuuteen ja hän suunnitteli muun muassa Strömberg Oy:lle.
 
Rajalinin yksi merkittävimmistä muotoilukohteista oli Helsingin metro. Hän sai yhdessä Antti Nurmesniemen kanssa suurimman osan metrojunien muotoilutyöstä. Nurmesniemen ja Rajalinin tavoitteena oli esteettisesti korkeatasoinen metro, jonka ulkonäkö kestäisi aikaa. He tekivät yhteistyötä myös asemien suunnittelijoiden kanssa, jotta  metrosta ja asemista tulisi tyylikäs kokonaisuus. Helsingin metrosta onkin sanottu, että se on kaunis kuin koru.

Rajalin sai kultamitalin Milanon triennaalista vuonna 1960, Lunning-palkinnon vuonna 1963 ja Pro Finlandia -mitalin 1968. Hänet valittiin Taideteollisen korkeakoulun kunniajäseneksi 2002 .

## Lähteet

*Uppslagsverket Finland
*Päivi Simpanen: Helsingin metro muotoilun näkökulmasta. Opinnäytetyö.

### Viitteet
Poliittisten rangaistusvankien talo

**Poliittisten rangaistusvankien talo** () on vuosina 1929–1933 rakennettu konstruktivistisen rakennustaiteen muistomerkki Pietarissa Venäjällä. Sen ovat suunnittelleet Grigori Simonov, Pavel Abrosimov ja Aleksandr Hrjakov. Taloa pidetään yhtenä Pietarin parhaista konstruktivistisista rakennuksista.

Entisten poliittisten rangaistusvankien ja karkotettujen yhdistyksen aloitteesta rakennettu asuintalo oli tarkoitettu tuolloin arvossa pidetyille Venäjän keisarin ajan poliittisille vangeille ja heidän perheilleen. Kyseessä oli yksi Leningradin ensimmäisistä kommuunitaloista, joiden tarkoituksena oli kehittää uutta yhteisöllistä asuintapaa. Asukkaiden etuoikeutettua asemaa heijastaa talon loistava sijainti Nevalle avautuvalla Kolminaisuuden aukiolla (tuolloin Vallankumousaukio).

Talo koostuu kolmesta kuusi- ja seitsemänkerroksisesta siivestä. Erikokoisia perheasuntoja sisältävän päärakennuksen julkisivu avautuu aukiolle ja kapea pääty Nevalle. Kahden sivurakennuksen käytävien varrelle sijoitetut kaksiot on suunnattu etelään. Pohjakerroksessa sijaitsivat vankileiri- ja karkotusmuseo, elokuva- ja juhlasali, ruokala, lastentarha ja koneellinen pesula. Kattotasanne oli tarkoitettu auringonottoa varten. Asunnoista puuttuivat keittiöt, joita korvasivat valmiiden aterioiden lämmittämiseen tarkoitetut sähkökaapit. Sen sijaan niissä oli 1930-luvulla harvinainen lämmin vesi ja kylpyhuoneet.

Mallitalon tarkoituksena oli todistaa vallanpitäjien vallankumousliikkeen veteraaneja kohtaan osoittamasta huolenpidosta. Kohtalon ivaa on, että suurin osa asukkaista joutui pian Stalinin vainojen kohteeksi. Entisten poliittisten vankien yhdistys lakkautettiin kesäkuussa 1935, ja talon 144 huoneistosta karkotettiin 132 perhettä. Vainoissa menehtyi 54 talon asukasta.

Talon ulkonäkö on säilynyt lähes ennallaan, vaikka sen ympäristö ja sisätilat ovat muuttuneet. Epäsymmetrisen komposition dynamiikka näkyy selvimmin päärakennuksessa, joka koostuu kahdesta toisiinsa liittyvästä erikorkuisesta osasta. Julkisten tilojen lasitus luo illuusion tyhjän päällä leijuvasta massasta. Pohjoispäätyä keventää Simonoville tyypillinen puolisylinteri. Rakennukselle antavat ilmeikkyyttä myös terassit ja lukuisat parvekkeet.

Poliittisten rangaistusvankien talon osoite on Troitskaja ploštšad 1. Lähin metroasema on Gorkovskaja. Vuonna 1990 talon vieressä sijaitsevalle aukiolle pystytettiin poliittisten vainojen uhreille omistettu muistokivi (ns. ”Solovetskin kivi”).

## Lähteet
* 
* 

### Viitteet
I’m Here

***I’m Here*** on suomalaisen jazzmuusikko Edward Vesalan sooloalbumi vuodelta 1973. Vesala on säveltänyt ja sovittanut kaikki kappaleet sekä soittanut kaikki soittimet. Levyn kannen on piirtänyt hänen tyttärensä Mari Vesala.

## Kappaleet
;A-puoli
#
# 
# 
#
# 
# 
# 
# 
#
# 
;B-puoli
#Homage to Jan Garbarek|6|32}} 
#
# 
#
# 
# 
# 
#
#

## Lähteet
Andrzej Błasik

**Andrzej Błasik** (11. syyskuuta 1962 Czeladź, Puola – 10. huhtikuuta 2010 Smolensk, Venäjä) oli puolalainen sotilashenkilö ja Puolan ilmavoimien komentaja. Sotilasarvoltaan Błasik oli kenraaliluutnantti ja hänet nimettiin ilmavoimien komentajaksi elokuussa 2007. Błasik oli myös kokenut lentäjä ja hänellä oli noin 1&nbsp;300 tuntia lentokokemusta PZL-Mielec Lim-6-, PZL TS-11 Iskra- ja Suhoi Su-17-suihkukoneiden ohjaajana toimimisesta.

Błasik menehtyi 10. huhtikuuta 2010 lento-onnettomuudessa matkalla toisen maailmansodan aikana tapahtuneen Katynin joukkomurhan 70-vuotismuistojuhlaan. Onnettomuudessa kuoli myös Puolan presidentti Lech Kaczyński sekä kymmeniä muita maan johtohenkilöitä. Błasik oli naimisissa ja hänellä oli kaksi lasta.

## Aiheesta muualla
Andrzej Karweta

**Andrzej Karweta** (11. kesäkuuta 1958 Jeleńin kylä, Jaworzno, Puola – 10. huhtikuuta 2010 Smolensk, Venäjä) oli puolalainen sotilashenkilö ja Puolan merivoimien komentaja. Karweta valmistui Puolan laivastoakatemiasta vuonna 1982. Hän oli sotilasarvoltaan vara-amiraali. Karweta nimettiin merivoimien komentajaksi marraskuussa 2007. 

Karweta kuoli 10. huhtikuuta 2010 Smolenskin lento-onnettomuudessa matkalla toisen maailmansodan aikana tapahtuneen Katynin joukkomurhan 70-vuotismuistojuhlaan. Onnettomuudessa kuoli myös Puolan presidentti Lech Kaczyński sekä lukuisia muita maan johtohenkilöitä. 

## Aiheesta muualla
Talviparalympialaiset 1976

**Talviparalympialaiset 1976** järjestettiin Örnsköldsvikissä Ruotsissa 21.–28. helmikuuta. Kisoissa kilpailtiin alppihiihdossa ja pohjoismaisissa hiihtolajeissa. Kisoissa kilpailivat amputoidut ja näkövammaiset. Näytöslajina oli jääkelkkakilpailu. Kisoihin otti osaa 53 kilpailijaa 16 maasta.

## Mitalitaulukko

## Lähteet

## Aiheesta muualla
* Official website of the Paralympic Movement
Magdalena-sisaret

**Magdalena-sisaret** () on Peter Mullanin käsikirjoittama ja ohjaama elokuva vuodelta 2002. Elokuva kertoo teini-ikäisistä tytöistä, jotka lähetetään katolisten nunnien ylläpitämiin Magdalena-luostareihin.

## Lähteet
Blood on the Dance Floor

**Blood on the Dance Floor** on yhdysvaltalaisen laulajan Michael Jacksonin ensimmäinen vuoden 1997 remix-albumilta Blood on the Dance Floor: HIStory in the Mix julkaistu single. Se julkaistiin maaliskuussa 1997.

## Kappaleet
* **Britannian single 1**
# ”Blood on the Dance Floor” – 4:12
# ”Blood on the Dance Floor” (TM’s Switchblade Mix) – 8:39
# ”Blood on the Dance Floor” (Refugee Camp Edit) – 5:27
# ”Blood on the Dance Floor” (Fire Island Vocal) – 8:57
# ”Blood on the Dance Floor” (Fire Island Mix) – 8:57

* **Britannian single 2**
# ”Blood on the Dance Floor” – 4:12
# ”Blood on the Dance Floor” (TM’s Switchblade Edit) – 8:39
# ”Blood on the Dance Floor” (Fire Island Radio Edit) – 8:57
# ”Dangerous” (Rogers Dangerous Club Mix) – 6:55

* **Yhdysvaltojen single**
# ”Blood on the Dance Floor” – 4:12
# ”Blood on the Dance Floor” (TM’s Switchblade Edit – Long) – 4:11
# ”Blood on the Dance Floor” (Refugee Camp Edit) – 3:19
# ”Blood on the Dance Floor” (Fire Island Radio Edit) – 3:50
# ”Blood on the Dance Floor” (TM’s Switchblade Edit – Long) – 10:00
# ”Dangerous” (Rogers Dangerous Club Mix) – 6:55

* **Euroopan unionin single**
# ”Blood on the Dance Floor” – 4:12
# ”Blood on the Dance Floor” (Fire Island Vocal Mix) – 8:56
# ”Blood on the Dance Floor” (TM’s Switchblade Edit) – 8:38
# ”Dangerous” (Rogers Dangerous Club Mix) – 6:56

**Visionary single**
* **CD-puoli**
# ”Blood on the Dance Floor” – 4:14
# ”Blood on the Dance Floor” (Fire Island Vocal Mix) – 8:55

* **DVD-puoli**
# ”Blood on the Dance Floor” (musiikkivideo) – 4:15
# Valokuvagalleria
# Enhanced with the ”Blood on the Dance Floor” original & Refugee Camp Remix versions’ videos’
Esko Peltonen

**Esko Ensio Peltonen** (6. kesäkuuta 1908 Helsinki – 11. heinäkuuta 2005 Lappeenranta) oli suomalainen virkamies. Hän toimi Lappeenrannan kaupunginjohtajana ja Kymen läänin maaherrana.

Peltonen oli koulutukseltaan juristi ja hän sai varatuomarin arvonimen vuonna 1940. Hän työskenteli lähes koko 1950-luvun Savonlinnan kaupunginsihteerinä, mitä ennen hän toimi muun muassa asianajajana samassa kaupungissa sekä Helsingin Sanomien oikaisulukijana ja urheiluavustajana. Vuonna 1959 hän siirtyi Lappeenrannan kaupunginjohtajaksi, jona hän toimi kuuden vuoden ajan. Tämän jälkeen, vuodesta 1965 alkaen, hän toimi Kymen läänin maaherrana, kunnes jäi eläkkeelle vuonna 1975. 

Peltonen muutti eläkkeelle siirtymisensä jälkeen Kouvolasta, Kymen läänin pääkaupungista, takaisin Lappeenrantaan. Eläkevuosinaan hän muun muassa osallistui aktiivisesti Sydäntautiliiton toimintaan. Hän oli kuollessaan 97-vuotias.

Yleisurheilijana Peltonen saavutti 110 metrin aitajuoksussa SM-pronssia vuosina 1928 ja 1932 sekä sijoittui SM-kisoissa 400 metrin aitajuoksussa neljänneksi vuosina 1929 ja 1931.

## Lähteet
Mascarenotus

***Mascarenotus*** on pöllöjen heimoon kuuluva lintusuku. Kaikki siihen kuuluneet kolme lajia ovat kuolleet sukupuuttoon. Ne olivat Intian valtamerellä sijaitsevien Maskareenien saarten endeemisiä lajeja. Lajien häviämisen syinä olivat metsästys, metsien väheneminen ja vieraslajien, kuten sikojen, harjoittama saalistus.

* *[[Mascarenotus sauzieri]]* eli Mauritiuksella 1830-luvulle.
* *[[Mascarenotus murivorus]]* eli Rodriguesilla 1700-luvun alkuun
* *[[Mascarenotus grucheti]]* eli Réunionilla 1600-luvun alkuun saakka.

## Lähteet
Why (3T:n kappale)

”**Why**” on 3T-yhtyeen kappale, jonka on kirjoittanut Babyface ja tuottanut Michael Jackson, joka myös featuroi kappaleessa. Kappale oli alun perin tarkoitettu Jacksonin vuoden 1995 *[[HIStory]]*-albumille, mutta hän päätti antaa kappaleen veljenpojilleen.

## Listasijoitus

## Lähteet